কামপুৰঃ ৰোগীয়া দেহেৰে প্ৰতিবাদ কৰিবলৈ ওলাই আহিল ডিমাচা ৰজাই৷ ৰজা তুলাৰাম সেনাপতিৰ পঞ্চম জন পু-নাতি ৰজা ধৰ্মেশ্বৰ কোঁৱৰ ৰোগীয়া দেহেৰে হাতত লাখুটি লৈ প্ৰতিবাদ কৰিবলৈ ওলাই আহি মুখ্যমন্ত্ৰী সৰ্বানন্দ সোণোৱালক মাইবংৰ ঘটনাৰ বাবে ক্ষমা খোজাৰ দাবী জনায়৷ ৰাজ্যত মাইবং কাণ্ডৰ বিৰুদ্ধে প্ৰতিবাদ অব্যাহত থকাৰ সময়তে মঙলবাৰে ডিমাচা ৰজাই প্ৰতিবাদ সাব্যস্ত কৰিবলৈ ওলাই আহে৷ বিগত ২৫ জানুৱাৰীত মাইবঙত ডিমা হাচাও জিলাক নাগালিমত অন্তৰ্ভুক্তি কৰিব বিচৰাৰ বিৰুদ্ধে প্ৰতিবাদ কৰিবলৈ গৈ দুজনকৈ ডিমাচা যুৱকৰ প্ৰাণ যোৱা ঘটনাৰ ৰাজ্যজুৰি প্ৰতিবাদ অব্যাহত আছে৷ নগাঁও জিলাৰ কপিলীপৰীয়া ডিমাচা সমাজে মঙলবাৰে কামপুৰত প্ৰতিবাদ সাব্যস্ত কৰে।
৯০ বছৰীয়া ৰোগীয়া ডিমাচা ৰজাৰ প্ৰতিবাদ, মুখ্যমন্ত্ৰীয়ে ক্ষমা খোজক ডিমাচাৰ ওচৰত